വാക്സിനേഷന് അവതാളത്തില്: നാല് ജില്ലകളില് പൂര്ണമായും വാക്സിന് തീര്ന്നു, മൂന്ന് ജില്ലകളില് കൊവാക്സിന് മാത്രം സംസ്ഥാനത്ത് കൊവിഡ് വാക്സിന് വിതരണം ഇന്ന് പൂര്ണമായും നിലയ്ക്കാന് സാധ്യത. കൊല്ലം, തൃശ്ശൂര്, കോഴിക്കോട്, തിരുവനന്തപുരം ജില്ലകളിലെ വാക്സിന് സ്റ്റോക്ക് പൂര്ണമായും തീര്ന്നു. അവേശിഷിച്ച സ്റ്റോക്കില് ഇന്നലെ 2 ലക്ഷത്തോളം പേര്ക്ക് വാക്സിന് നല്കിയിരുന്നു. പുതിയ സ്റ്റോക്ക് 29ന് എത്തുമെന്നാണ് വിവരം. രണ്ടാം ഡോസിനായി കാത്തിരിക്കുന്നവരും യാത്രയ്ക്കായി വാക്സിന് വേണ്ടവരും ഇതോടെ പ്രതിസന്ധിയിലാകും. പത്തനംതിട്ട, കോട്ടയം, വയനാട് ജില്ലകളില് കൊവാക്സിന് മാത്രമാണ് ബാക്കിയുള്ളത്. സംസ്ഥാനത്ത് 18 വയസ്സിന് മുകളിലുള്ള 1.48 കോടി പേര്ക്കും ഇതുവരെ ആദ്യ ഡോസ് കുത്തിവെപ്പ് പോലുമെടുത്തിട്ടില്ല. 45 വയസ്സിന് മുകളിലുള്ളവരില് 25 ലക്ഷത്തിലേറെ പേരും ആദ്യ ഡോസിനായി കാത്തിരിക്കുകയാണ്.